**NTSHA MAIKUTLO A HAO**

**Bili ya Setheo sa Naha sa Bophelo bo Botle ba Setjhaba sa Afrika Borwa [B16-2017]**

Komiti ya Potefolio ho tsa Bophelo bo Botle e mema batho ba nang le thahasello le ba amehang ho nehelana ka diphehiso tse ngotsweng le ho bontsha thahasello ya ho fana ka phehiso ya molomo ka **Bili ya Setheo sa Naha sa Bophelo bo Botle ba Setjhaba sa Afrika Borwa** **[B16 – 2017].**

**Maikemisetso a Bili ena ke ho etsa hore ho thewe Setheo sa Naha sa Bophelo bo Botle ba Setjhaba sa Afrika Borwa e le ho hokahanya, mme moo ho tshwanetseng ho beha leihlo malwetse le ditemalo; ho etsa hore ho be le ditshebeletso tse ikgethileng tsa bophelo bo botle ba setjhaba, bonamodi ba bophelo bo botle ba setjhaba, thupello le dipatlisiso tse lebisitsweng diphephetsong tse kgolo tsa bophelo bo botle tse amang setjhaba sa Rephaboliki ena; le ho nehelana bakeng sa dintho tse amanang.**

Dipuo tse sebedisitsweng mabapi le Bili ena dikoranteng ke Senyesemane, Seafrikanse, IsiXhosa, IsiZulu, Siswati, IsiNdebele, Sepedi, Setswana, Sesotho, Tshivenda le Xitsonga. Papatso e memang batho ho tswa setjhabeng e tla ba ka puo e buuwang lebatoweng leo.

Dikopano tsa ho Nonya Maikutlo a Setjhaba di tla tshwarwa ka la 15 – 17 Phato 2017, mane Palamenteng, Cape Town.

Diphehiso tse ngotsweng di lokela ho lebiswa ho Ms Vuyokazi Majalamba mme di tobiswe ho Portfolio Committee on Health 3rd floor, 90 Plein Street, Cape Town 8000, di imeilelwe ho vmajalamba@parliament.gov.za kapa di feksetswe ho 086 694 3279 pele ho la 28 Phupu 2017. Ho tlatseletsa ditshwaelo tse ngotsweng, ka kopo bontsha thahasello ya hao ya ho fana ka puo ya molomo.

Dikhopi tsa Bili ena di ka fumanwa ho Mme Vuyokazi Majalamba (021) 403 3770, selefounu 083 709 8522 kapa ho [www.parliament.gov.za](http://www.parliament.gov.za)

**E ntshitswe ke MP Dunjwa, Mme ML; Modulasetulo wa Komiti ya Potefolio ho tsa Bophelo bo Botle.**